**Beszámoló az „Extracelluláris vezikulák kölcsönhatása a komplementrendszerrel” MedInProt projekthez**

**Józsi Mihály, Buzás Edit**

A munkatervnek megfelelően a komplement rendszer fehérjéinek extracelluláris vezikulákkal való kölcsönhatását vizsgáltuk. A komplementaktiváció vizsgálata során normál humán szérumban inkubáltunk U937 sejtvonal eredetű mikrovezikulákat és apoptotikus testeket, valamint vérlemezke eredetű mikrovezikulákat. Eddigi adataink szerint a szérumban ELISA-val mért terminális komplement komplex csak sejtvonal eredetű mikrovezikula esetén emelkedett, és a komplementaktiváció H-faktor adásával gátolható volt. A mikrovezikulák és apoptotikus sejtek kötődése monocita sejtvonalhoz szérum kezelés (komplement lerakódás) hatására fokozódott. Komplement C3 kimutatható volt a mikrovezikulákon. A H-faktort illető citometriás méréseket még ismételnünk kell. A pályázatban leírtak szerint folyamatban vannak a vezikulák membrán integritására irányuló vizsgálatok, illetve mintagyűjtés a betegszérumokból izolálandó mikrovezikulákhoz.